**По програма „Старт на кариерата – 2021 г.“**

**Финансирана от МТСП**



По програма „Старт на кариерата – 2021 г.“, финансирана от Министерство на труда и социалната политика, Община Свищов назначи 1 лице на възраст до 29 години.

В изпълнение на основната цел на програмата, общината предоставя възможност на младежа за срок от 12 месеца да придобие трудов стаж и да постигне гъвкава комбинация от знания, умения и опит, съответстващи на изискванията на пазарната икономика.

За да бъде включен в програмата, младежа трябва да отговаря на няколко условия:

- да е до 29-годишна възраст;

- да е регистриран като безработно лице в бюрото по труда;

- да няма трудов стаж по специалността;

- да има завършено висше образование.

Одобреното лице е назначено на длъжност „Младши експерт“ и е разпределен на работа в Дирекция „Административно-правно информационно обслужване, управление на проекти и европейски въпроси“, Звено „Управление на проекти и европейски въпроси“ на общинска администрация.

Чрез програмата „Старт на кариерата – 2021 г.“ Община Свищов продължава да реализира своята политика за осигуряване на възможности за придобиване на трудов стаж на безработни младежи, завършили средно или висше образование, с цел улесняване прехода между образование и заетост.

**Начало:** 16.06.2021 г.

**Край:** 16.06.2022 г.